एलि डुकोमुन

एली डुकोमुन (; १९ फेब्रुअरी १८३३, जिनेभा – ७ डिसेम्बर १९०६, बर्न) एक स्विस शान्ति कार्यकर्ता थिए। उनले र चार्ल्स अल्बर्ट गोबाले सन् १९०२ को नोबेल शान्ति पुरस्कार प्राप्त गरेका थिए।

जेनेभामा जन्मिएका डुकोमुनले शिक्षक, भाषा शिक्षक, पत्रकार तथा सन् १८६९ देखि १८७३ सम्म स्विस संघीय चान्सलरीका लागि अनुवादकको रूपमा काम गरेका थिए।

सन् १८६७ मा, उनले "लिग डे ला पे ए लिबेर्ते" (शान्ति र स्वतन्त्रताको लिग) को स्थापना गर्न मद्दत गरेका थिए, तर अन्य पदहरूमा काम गर्न जारी राखेका थिए । जसमा सन् १८७३ देखि १८९१ सम्म ज्युरा-सिम्प्लोन स्टिल कम्पनीका सचिवको रूपमा सेवा गरेका थिए। सन् १८९१ मा, उनी नवगठित अन्तर्राष्ट्रिय शान्ति ब्युरोका निर्देशक नियुक्त भएका थिए, जुन पहिलो गैर-सरकारी अन्तर्राष्ट्रिय शान्ति संगठन थियो र बर्नमा आधारित थियो। उनले यो पदको लागि कुनै तलब लिन अस्वीकार गरे, र उनले शुद्ध आदर्शवादका कारण सेवा गर्न चाहेको बताएका थिए। सन् १८९५ देखि, उनले अन्तर्राष्ट्रिय शान्ति कार्यालयको पत्रिका "कोरेस्पोन्डान्स बी-मन्सुएल" को निर्देशकको रूपमा काम गरे।

उनको उत्कृष्ट संगठनात्मक क्षमताले समूहलाई सफल बनायो। उनले सन् १९०२ मा नोबेल शान्ति पुरस्कार प्राप्त गरेका थिए र सन् १९०६ मा आफ्नो निधन नभएसम्म संगठनको निर्देशकका रूपमा सेवा गरेका थिए।

 सन्दर्भहरू 

श्रेणी:नोबेल शान्ति पुरस्कार सम्मानितहरू
श्रेणी:नोबेल पुरस्कार विजेता